Boyne

Boyne (irsk: An Bhóinn eller Abhainn na Bóinne) er en elv i provinsen Leinster i Irland. Den er om lag 112 kilometer lang. Boyne har sitt utspring ved Trinity Well i Newbury Hall, nær Carbury i grevskapet Kildare, og renner mot nordøst gjennom grevskapet Meath før den når Irskesjøen ved byen Drogheda i grevskapet Louth. Dalføret elven renner gjennom kalles Boynedalen. Det er mulig å fiske laks og ørret i elven.

Navn, etymologi og myter 

Den greske geografen Klaudios Ptolemaios tegnet et kart over Irland på 100-tallet som tilsynelatende omfattet elven Boyne, som han kalte Βουουίνδα (Bouwinda) eller Βουβίνδα (Boubinda), som på keltisk betyr «hvit ku» (irsk: bó fhion). Ptolemaios selv var aldri i vestlige Europa, men støttet seg på annenrangs kilder og hva reisende fortalte ham. I løpet av høymiddelalderen omtalte den walisiske kronikøren Gerald av Wales denne elven for  Boandus. 

I irsk mytologi sies det at elven ble skapt av gudinnen Boann og Boyne er en anglifisert form av navnet. I andre legender var det i denne elven hvor Fionn mac Cumhaill fanget Fiontán, kunnskapens laks. Den delen av Boyne i Meath ble også kjent som Smior Fionn Feidhlimthe («margen av Fionn Feilim»). Tidevannsmunningen til Boyne, som strekker seg innover i landet så langt som sammenløpet med elven Mattock, «det krøllede hullet», hadde en rekke navn i irsk litteratur og ble assosiert som et avgangs- og ankomststed i de gamle legender og myter , som Tragedien til sønnene av Tuireann, Togail Bruidne Dá Derga. I Acallam na Senórach har elvemunningen navnet Inber Bic Loingsigh, «overflod med skip».

Inber Colpa eller Inber Colptha var hovednavnet for munningen til Boyne i tidlig middelalder. Distriktene og det verdslige sognet til Colp (eller Colpe) på den sørlige bredden har bevart dette navnet. Det ble i myten assosiert med Colpa med sverdet, en sønn av Míl Espáine, en mytisk stamfar til de første innbyggerne av Irland, som druknet i forsøket på å gå i land der og som tradisjonelt er gravlagt i ringborg bak Colpe kirke. En alternativ tradisjon omtalt i Dindsenchas («Læren om stedene»), en middelaldermanusskript som hadde legendariske fortellinger om opprinnelsen til irske stedsnavn, knyttet navnet til Máta, en mektig skapning som levde i vann, og  etter å ha blitt drept ble delt opp i biter ved Brú na Bóinne (et stort område med gravhauger) og ble deretter kastet i Boyne. Dens skinnebein (colptha) nådde elvemunningen som ga navnet til Inber Colptha.

Elvens kurs og geografi 

Boyne er elv i lavlandet, som er omgitt av Boynedalen. Den krysses like vest for Drogheda av den 3 km lange broen Mary McAleese Boyne Valley Bridge (åpnet i 2003), som fører motorveien M1, og av Boyne-viadukten, som fører jernbanelinjen Dublin-Belfast mot øst. Nedslagsfeltet til elven Boyne er 2 695 km2. Den langsiktige gjennomsnittlige strømningshastigheten til elven Boyne er 38,8 kubikkmeter per sekund.

Historie 
Til tross for sin korte elveløp har Boyne historiske, arkeologiske og mytiske konnotasjoner. Slaget ved Boyne, et stort slag i irsk historie, fant sted langs Boyne nær Drogheda i 1690 under Vilhelmskrigen i Irland. Elven renner gjennom den gamle byen Trim, den normanniske festningen Trim Castle, Tara (den gamle seremonielle stedet og gravplassene til de irske overkongene, byen Navan, Slane på en bratt åsside på vestbredden av elven, Brú na Bóinne (et forhistorisk kompleks av megalittiske monumenter), klosteret Mellifont Abbey og middelalderbyen Drogheda. I Boynedalen finnes også andre historiske og arkeologiske monumenter, blant annet Loughcrew, kulturarvbyen Kells, keltiske kors og ulike borger og festningsverker.

Forhistorisk kunst 
En steinblokk med geometriske utskjæringer ble funnet i Donore i grevskapet Meath synes å være et uttrykk for betydningsfull, forhistorisk kunstuttrykk. Den ble funnet i 
En stein med indikasjoner på å være forhistorisk kunst ble funnet i august 2013 som Cliadh O’Gibne rapporterte gjennom Archaeological Survey of Ireland (Arkeologisk kartlegging i Irland).

Forhistorisk tømmerbåt 
Boyne Fishermen's Rescue and Recovery Service (BFRRS), nær Drogheda i grevskapet Louth, gjorde en av sine vanlige operasjoner i mai 2013 for å fjerne handlevogner fra butikker som var blitt kastet Boyne, da de oppdaget en forhistoriske tømmerbåt, som eksperter mener kan være 5000 år gammel. Innledende undersøkelse av en undervannsarkeolog antyder at den kan være svært sjelden ettersom den, i motsetning til andre tømmerbåter funnet her, har ovale former på den øvre kanten som kunne ha holdt årer. Undersøkelser pågikk fra og med 2013.

Vikingskip 
I 2006 ble det funnet levninger av et norrønt skip i Drogheda mens man drev oppmudring. Skipet skal bli utgravd da det er en fare for navigasjonen. Det er mellom 9 og 16 meter lang og beskrevet som klinkerbygd, og dateres antagelig fra tidlig middelalder.

Boyne-kanalen 
Boyne Navigation (irsk: Loingseoireachta na Bóinne) er en serie kanaler som i 31 km går omtrent parallelt med hovedelven fra Oldbridge nær Drogheda til Navan. Kanalene, som er hovedsakelig forlatt og ikke i bruk, er eid av An Taisce (The National Trust for Ireland) som arbeider for å gjenopprette dem til navigerbar status. Kanalen ved Oldbridge som går gjennom området hvor slaget ved Boyne ble utkjempet var den første som ble restaurert.

Flora og fauna 
Ulike arter av ørret finnes i elven Boyne, nemlig bekkerøye, brunørret og regnbueørret, som opprinnelig stammer fra Nord-Amerika, er blitt introdusert. Det er også en annen opprinnelig fremmed art som på engelsk kalles steelhead trout (Oncorhynchus mykiss irideus), og kommer opprinnelig fra Nord-Amerika.

Referanser

Eksterne lenker 

Ørretfiske i elven Boyne, Salmon Ireland
Kano og kajak i Boyne, Irish Whitewater

Elver i Republikken Irland
Kildare
Meath
Louth